# Dobri momci

### Izvor: Wikipedija

Dobri momci
Goodfellas
Redatelj | Martin Scorsese
Scenarist | Nicholas Pileggi, Martin Scorsese
Glavne uloge | Ray Liotta Robert De Niro
Godina izdanja | 1990.
Trajanje | 145 minuta
Država | SAD
Jezik | Engleski
IMDb profil

"Dobri momci" ( eng. "Goodfellas" ) je slavni američki kriminalistički film iz 1990. kojeg je režirao Martin Scorsese. Tema filma je mafija i organizirani kriminal, a priča je snimljena po istinitom događaju.

## [uredi] Filmska ekipa

Režija: Martin Scorsese

Glume: Ray Liotta (Henry Hill), Robert De Niro (Jimmy Conway), Joe Pesci (Tommy DeVito), Lorraine Bracco (Karen Hill), Paul Sorvino (Paul Cicero) i drugi.

## [uredi] Radnja

New York. Henry Hill, Amerikanac irsko-talijanskog podrijetla, je još odmalena bio fasciniran mafijašima. 1955. je napustio školu i počeo obavljati sitne poslove za mafijaše a ubrzo mu mentori postaju nasilni Jimmy Conway i Tommy De Vito. Kada Henryja uhiti policija zbog prodavanja ukradenih cigareta, odbije ikoga izdati što impresionira njegove nadređene te tako počne rasti u hijerarhiji. Među njihovim kasnijim poslovima je i plan pljačke milijarde $ prtljage koja teče kroz aerodrom JFK, no njihov prijateljski odnos je uvijek nategnut i površan jer nitko ne zna može li vjerovati onom drugom. Henry se ubrzo vjenčao s Karen koja je isprva fascinirana njegovim ilegalnim poslom, no kasnije se sve više užasava. U 70-ima Henry i Jimmy bivaju uhićeni i provedu 4 godine u zatvoru, a Tommy biva ubijen od mafije jer je ubio njihovog člana. Kada Henry biva napušten od šefa i izoliran od mafije, počne se bojati da bi mafijaši mogli ubiti njegovu suprugu i dvije kćerke, te u panici odluči sve priznati policiji...

## [uredi] Nagrade

- Osvojen Oscar (najbolji sporedni glumac Joe Pesci) i 5 nominacija (najbolji film, režija, sporedna glumica Lorraine Bracco, scenarij, montaža)
- 5 nominacija za Zlatni globus (najbolji film, režija, scenarij, sporedni glumac Joe Pesci, sporedna glumica Lorraine Bracco )
- 5 osvojene BAFTA-e (najbolji film, režija, scenarij, montaža, kostimi ) i 2 nominacije (najbolji glumac Robert De Niro, fotografija).

## [uredi] Kritike

Kritičari su hvalili film. Mark Athitakis je napisao: "Radnja je relativno standardna za mafijaške filmove, sljedeći uspon (uz pomoč pištolja) i pad (uz pomoć zakona) junaka Hilla. No dobiva osvježenje u tome kako mi intimno razumijeno odnose mafijaša - gotovo slama srce kada vidimo Hilla izoliranog od Cicera i Conwaya prema kraju, jer otkriva kako su lažna bila njihova prijateljstva. I zanimljivo, čujemo više od žena nego od običnih mafijaških filmova. Hillova supruga Karen, koju glumi Lorraine Bracco, je hladna, ali namjerno. Sve supruge mafijaša su hladne jer njihove potrebe za nježnosti bivaju uništene od života koji vode njihovi supruzi... Koliko puno savjesti, pitaju Dobri momci, smo mi spremni žrtvovati samo da bismo ostvarili naš američki san?" Roger Ebert je također hvalio film: "Nikada nije snimljen bolji film o organiziranom kriminalu", kao i Glenn Abel: "Brutalan, stiliziran, hipnotičan i ovisan, Dobri momci ostaju najbolji Scorseseov film". John Hartl je zapisao: "Dobri momci su zastrašujuće remek-djelo".

## [uredi] Vanjske poveznice

- Rottentomatoes.com

Dobavljeno iz "http://hr.wikipedia.org../../../d/o/b/Dobri_momci.html"

Kategorije: Filmovi 1990-ih | Američki filmovi | Kriminalistički filmovi

##### Views

- Članak
- Razgovor
- Trenutna inačica

##### Traži

##### Drugi jezici

- Deutsch
- English
- فارسی
- Suomi
- Français
- Italiano
- 日本語
- Nederlands
- Polski
- Português
- Русский
- Simple English
- Svenska
- தமிழ்
- 中文